Βασιλική Αίθουσα (Βατικανό)

Η **Βασιλική Αίθουσα**, ιταλ. Sala Ragia, είναι μία κρατική αίθουσα στο Αποστολικό Παλάτι του Βατικανού. Αν και δεν κατασκευάστηκε γι'αυτό, το ευρύχωρο αυτό δωμάτιο λειτουργεί ως προθάλαμος για την Καπέλα Σιστίνα, που βρίσκεται δυτικά του. Επίσης συνδέεται νότια με την Καπέλα Παολίνα και μπορεί κάποιος να φθάσει στην αίθουσα από τη Βασιλική Κλίμακα. Αριστερά της εισόδου βρισκόταν ο επίσημος θρόνος του πάπα, που τώρα είναι στην αντίθετη πλευρά πριν τη θύρα που οδηγεί στην Καπέλα Παολίνα.

## Περιγραφή
Η αίθουσα ανατέθηκε από τον πάπα Παύλο Γ΄ και κατασκευάστηκε από τον Αντόνιο ντα Σαγκάλο τον Νεότερο· ολοκληρώθηκε το 1573. Ο κομψός ημικυλινδρικός θόλος γίνεται χαριτωμένος από τις πολύ εντυπωσιακές ανάγλυφες διακοσμήσεις του Περίνο ντελ Βάγκα. Τα γύψινα στολίδια επάνω από τις θύρες είναι του Ντανιέλε ντα Βολτέρα. Από το 2019 το δωμάτιο και η κλίμακα είναι ανοικτά στους τουρίστες, που επισκέπτονται το Αποστολικό Παλάτι.

Οι τοίχοι έχουν διακοσμηθεί από τον Λίβιο Αγκρέστι, τον Τζόρτζιο Βαζάρι, τον Ταντέο Ζούκαρι, κ.ά. Οι νωπογραφίες παριστούν στιγμές που άλλαξαν την ιστορία της Εκκλησίας, περιλαμβανομένων την επιστροφή του πάπα Γρηγορίου ΙΑ΄ από την Αβινιόν στη Ρώμη, δύο πλαίσια με τη μάχη του Λεπάντο, τέσσερα πλαίσια με τη νύκτα του Αγ. Βαρθολομαίου, την αναίρεση της απαγόρευσης του Ερρίκου Δ΄ της Γαλλίας, τη συμφιλίωση του πάπα Αλεξάνδρου Γ΄ με τον Φρειδερίκο Α΄ της Γερμανίας, τον Πέτρο Β΄ της Αραγωνίας να προσφέρει το βασίλειό του στον πάπα Ιννοκέντο Γ΄. 

Η αίθουσα την χρησιμοποιούσαν αρχικά για τη υποδοχή των πριγκίπων και των βασιλικών πρέσβεων· από εκεί προήλθε το όνομά της. Εκεί γινόταν από τον πάπα η συνέλευση (consistorio) του Συλλόγου των καρδιναλίων, όμως από τις 19 Νοεμβρίου 2016 μεταφέρθηκαν στη βασιλική του Αγ. Πέτρου. Επίσης ο χώρος προσφερόταν περιστασιακά για μουσικές συναυλίες με την παρουσία του πάπα. Κατά τη διάρκεια συνεδρίασης του Συλλόγου για εκλογή νέου πάπα, τον χώρο χρησιμοποιούσαν οι καρδινάλιοι για περιπάτους. Πριν φτιαχτούν οι διάδρομοι του Μπερνίνι γύρω από την πλατεία του Αγ. Πέτρου, η επίσημη είσοδος του ανακτόρου ήταν στη θέση του βόρειου διαδρόμου. Προχωρούσες από τη Βασιλική Σκάλα (κάτω από τη Βασιλική Αίθουσα), που έστριβε πίσω και σε ανέβαζε στον 1ο όροφο στη Βασιλική Αίθουσα, από την κεντρική θύρα του δυτικού τοίχου. Η Βασιλική αίθουσα ήταν η πρώτη "αυλή" (aula prima). Στον βόρειο τοίχο ήταν ο θρόνος. Η θύρα στον ανατολικό τοίχο αριστερά πήγαινε στη δουκική αίθουσα (aula secunda) και έπειτα σε ακόμη μία δουκική αίθουσα (aula tertia). Συνέχιζε με την αίθουσα των αμφίων και μετά του παπαγάλου (Διαμερίσματα του Βοργία). Στη Βασιλική Αίθουσα η μεσαία ανατολική θύρα έχει κλίμακα για τον 2ο όροφο· στον δυτικό τοίχο η δεξιά θύρα σε εισάγει στην Καπέλα Σιστίνα· στον νότιο τοίχο η θύρα βγάζει στην Καπέλα Παολίνα.

## Πινακοθήκη

Giovan battista fiorini, Liutprando conferma a Gregorio II la donazione di Ariperto, 1565, 01.jpg|Ο Λιουτπράνδος επικυρώνει τη δωρεά του Αριπέρτου των Λομβαρδών στον Γρηγόριο Β΄ (Τζιοβάνι-Μπατίστα Φιορίνι). Δυτικός τοίχος, επάνω από την αριστερή θύρα
Giorgio vasari e aiuti, la battaglia di lepanto, 1572-73, 01.jpg|Η ναυμαχία του Λεπάντο (Βαζάρι). Δυτικός τοίχος, αριστερά
Girolamo Siciolante da Sermoneta, Pipino III dei Franchi, vincitore di re Astolfo, dona Ravenna e la Pentapoli a papa stefano II, 1565-68, 00.jpg|Ο Πιπίνος Γ΄ των Φράγκων, νικητής του Αστόλφο, δωρίζει τη Ραβέννα και την Πεντάπολι στον πάπα Στέφανο Β΄ (Τζιρόλαμο Σιτσιολάντε ντα Σρμονέτα). Δυτικός τοίχος, επάνω από τη δεξιά θύρα
Giorgio vasari, prima storia della notte di san bartolomeo, 1573, 03 ammiraglio gaspard ferito.jpg|Ο ναύαρχος ντε Κολινύ πληγώνεται πριν τη σφαγή του Αγ. Βαρθολομαίου (Βαζάρι). Δυτικός τοίχος, δεξιά
Giorgio vasari, seconda storia della notte di san bartolomeo, 1573, 01.jpg|Η εκπαραθύρωση του ντε Κολινύ και η σφαγή του Αγ. Βαρθολομαίου (Βαζάρι). Βόρειος τοίχος, αριστερά
Sala regia, 03.jpg|Ο βόρειος τοίχος, παλαιά θέση του θρόνου
Giovanni maria zoppelli, accordi nuziali di gaspard de coligny davanti alla loggia delle benedizioni, 1565-67, 00.jpg|Ο ντε Κολινύ κάνει τις γαμήλιες ρυθμίσεις μπροστά από τη στοά των Ευλογιών (Τζοβάνι-Μαρία Τσοπέλι). Ανατολικός τοίχος, αριστερά
Livio agresti, Pietro d'Aragona offre il regno a papa Innocenzo III, 1561-63, 03.jpg|Ο Πέτρος Γ΄ της Αραγωνίας προσφέρει το βασίλειό του στον πάπα Ιννοκέντιο Γ΄ (Λίβιο Αγκρέστι). Ανατολικός τοίχος, επάνω από την αριστερή θύρα
Francesco salviati e giuseppe porta detto il salviatino, Riconciliazione di papa Alessandro III e Federico Barbarossa, 1565-75, 01.jpg|Η υποταγή του Φρειδερίκου Β΄ Βαρβαρόσα ενώπιον του πάπα Αλεξάνδρου Γ΄ κατά τη διάρκεια της υπογραφής της Συμφωνίας της Βενετίας (Τζουζέπε Σαλβιάτι, Τζουζέπε Πόρτα). Ανατολικός τοίχος, κέντρο
Taddeo zuccari, Carlo Magno conferma la donazione di Ravenna alla Chiesa, 1564-65, 02.jpg|Ο Καρλομάγνος επικυρώνει τη δωρεά της Ραβέννας (Ταντέο Ζούκαρι). ανατολικός τοίχος, επάνω από την κεντρική θύρα
Giorgio vasari, gregorio xi torna a roma da avignone, 1572-73, 01.jpg|Ο πάπας Γρηγόριος ΙΑ΄ επιστρέφει από την Αβινιόν στη Ρώμη (Τζιόρτζιο Βαζάρι). Ανατολικός τοίχος, δεξιά
Orazio samacchini, Ottone I restituisce i territori della Chiesa a papa Agapito II, 1564-65, 01.jpg|Ο Όθων Α΄ της Γερμανίας επιστρέφει τα εδάφη της εκκλησίας στον πάπα Αγαπητό Β΄ (Οράτσιο Σαμακίνι). Ανατολικός τοίχος, επάνω από τη δεξιά θύρα
Città del Vaticano, Sala Regia - Parete meridionale.jpg|O νότιος τοίχος, με την είσοδο στην Καπέλα Παολίνα
Perin del vaga, volta della Sala regia 02.jpg|Η οροφή (Περίν ντελ Βάγκα). Τα οβάλ πλαίσια έχουν PAULUS III PONT. MAX.



Κατηγορία:Αποστολικό Παλάτι